Bryn Saith Marchog - Wicipedia

# Bryn Saith Marchog

### Oddi ar Wicipedia

Pentref bach gwledig yn rhan uchaf Dyffryn Clwyd, de Sir Ddinbych, yw Bryn Saith Marchog (neu Brynsaithmarchog). Saif ar lan ddwyreiniol Afon Clwyd gyferbyn â phentref Derwen, tua 5 milltir i'r gogledd o Gorwen. Mae ar yr A494.

Cyfeirir at Fryn Saith Marchog yng Nghainc Gyntaf y Mabinogi, chwedl Branwen ferch Llŷr. Cyfeiriad onomastig i esbonio enw lle ydyw. Pan â Bendigeidfran i Iwerddon mae'n gadael saith tywysog a'u saith marchog i warchod Ynys Prydain. Nid enwir y marchogion ond ceir cyfeiriad at y lle:

  'Yn Edeirn[i]on yd edewit y gwyr hynny, ac o achaws hynny y dodet Seith Marchawc ar y dref.'
  Pedair Cainc y Mabinogi, tud. 38

Mae Ifor Williams yn nodi, gan ddilyn awgrym yr Athro Joseph Loth, fod 'seith/saith' yn gallu golygu "sant" mewn Cymraeg Canol. Mae'n bosibl felly mai "Bryn Sant Marchog" a olygid yn wreiddiol (ceir enghreifftiau o'r enw 'Sadwrn Farchog' am Sant Sadwrn hefyd).

## [golygu] Cyfeiriadau

- Ifor Williams (gol.), Pedair Cainc y Mabinogi (Caerdydd, 1930). Tud. 191.

Categorïau: Pentrefi Sir Ddinbych | Pedair Cainc y Mabinogi

##### Views

- Erthygl
- Sgwrs
- Diwygiad cyfoes

##### Chwilio